ଲଣ୍ଡନ ୨୩/୦୧ଃ ରୋଗଗ୍ରସ୍ତ ମହିଳାଙ୍କୁ ନେଇ କୋର୍ଟଙ୍କ ଐତିହାସିକ ରାୟ। 'ଡିମେନସିଆ'ରେ ପୀଡ଼ିତ ଜଣେ ମହିଳାଙ୍କ ଉପରେ କୋର୍ଟ ରାୟ ଶୁଣାଇଛି। ମହିଳା ଜଣଙ୍କ ଶାରୀରିକ ସମ୍ପର୍କ ରଖିପାରିବେ କିନ୍ତୁ ବାହା ହେବାକୁ ଅନୁମତି ଦିଆଯାଇପାରିବ ନାହିଁ ବୋଲି ହାଇକୋର୍ଟର ଜଜ୍ କହିଛନ୍ତି । 'ଡିମେନ୍ସିଆ'ରେ ପୀଡ଼ିତ ହେଲେ ବ୍ୟକ୍ତିଙ୍କ ସ୍ମରଣ ଶକ୍ତି ହ୍ରାସ ପାଇବା ହେତୁ ସେ କୌଣସି ନିଷ୍ପତ୍ତି ନେବାରେ ଅକ୍ଷମତା ପ୍ରକାଶ କରନ୍ତି।
ଲଣ୍ଡନର ଏକ କୋର୍ଟ ଏହି ରାୟ ଶୁଣାଇଛନ୍ତି। ଯେଉଁ ମହିଳାଙ୍କୁ ନେଇ ଏହି ରାୟ ପ୍ରକାଶ ପାଇଛି ତାଙ୍କ ବୟସ ୬୯ ବର୍ଷ ହୋଇଥିବା ବେଳେ ସେ କେୟାର ହୋମରେ ରହୁଛନ୍ତି । ସେଠାରେ ଜଣେ ବ୍ୟକ୍ତିଙ୍କ ସହ ତାଙ୍କର ସମ୍ପର୍କ ରହିଥିବା ଜଣାପଡ଼ିଛି। ବ୍ରିଟିଶ୍ ଟେଲିଗ୍ରାଫର ଏକ ରିପୋର୍ଟ ଅନୁସାରେ, ଲଣ୍ଡନ ହାଇକୋର୍ଟର ଜଜ୍ କହିଛନ୍ତି ବିବାହକୁ ନେଇ ନିଷ୍ପତ୍ତି ନେବାର ମହିଳାଙ୍କ ମାନସିକ କ୍ଷମତା ନାହିଁ। ତେବେ ସେ ଶାରୀରିକ ସମ୍ପର୍କ ପାଇଁ ନିଷ୍ପତ୍ତି ନେଇପାରିବେ ବୋଲି ଜଜ୍ କହିଛନ୍ତି।
ମାମଲାରେ ବିଚାର ଚାଲିଥିବା ବେଳେ ମହିଳା ତାଙ୍କର ପ୍ରିୟଜନଙ୍କଠୁ ଅଲଗା ରହିଥିବାରୁ ଜଜ୍ ଦୁଃଖପ୍ରକାଶ କରିଛନ୍ତ। ଏହା ସହ ସମ୍ପତି, ମକୋଦ୍ଦମା, ବିବାହକୁ ନେଇ ନିଷ୍ପତ୍ତି ନେବାର କ୍ଷମତା ମହିଳାଙ୍କ ପାଖରେ ନାହିଁ। ଏପରିକି ଛାଡ଼ପତ୍ର ପରେ ସମ୍ପତ୍ତିର କଣ ହେବ ସେନେଇ ମହିଳା କିଛି କହିପାରୁ ନାହାନ୍ତି। ତେଣୁ ତାଙ୍କୁ ବିବାହ କରିବାକୁ ଅନୁମତି ଦିଆଯାଇପାରିବ ନାହିଁ ବୋଲି ଜଜ୍ କହିଛନ୍ତି।
